[{"text_idx": "#000003", "text": "Sittowi na\u0308ituse kuraator: teist sellist nagu Sittow ei tule, ta on lausa imeline"}, {"text_idx": "#000004", "text": "Washingtoni rahvusgaleriis avati hiljuti Eestis su\u0308ndinud kunstniku Michel Sittowi esimene isikuna\u0308itus. Sellega ta\u0308histatakse Eesti Vabariigi 100. su\u0308nnipa\u0308eva. \"OP\" ra\u0308a\u0308kis na\u0308ituse kuraatori ja kunstiso\u0303braga Washingtonis kohapeal sellest, miks Sittow taolist monona\u0308itust nii va\u0308ga va\u0308a\u0308ris."}, {"text_idx": "#000005", "text": "\"Po\u0303himo\u0303tteliselt sellest asjast peale, kui tulin Washingtoni ja asusin to\u0308o\u0308le rahvuslikku kunstigaleriisse. Meie kogus on kaks tema parimat teost. Kui uurida Hollandi 15. ja 16. sajandi maalikunsti, ta\u0308hendab see ka Michel Sittowi uurimist. Ta on suurepa\u0308rane maalikunstnik,\" ra\u0308a\u0308kis \"OP-ile\" Sittowi na\u0308ituse kuraator John Oliver Hand."}, {"text_idx": "#000006", "text": "\"Hollandi o\u0303limaali puhul vo\u0303ib ta\u0308heldada suurt sarnasust realismiga. Tema on u\u0308ks parimaid kunstnikke just tekstuuride kujutamisel, na\u0308iteks karusnaha ja kangaste detailide kujutamisel. Ja on teinegi oluline teema. Tean va\u0308he kunstnikke, kes suudavad portreteerida iseloomu, na\u0308oilmet. Nagu na\u0308eme Diego de Guevara portreel, on see u\u0308ks inimlikumaid portreid, mida ma sellest perioodist tean,\" lisas Hand."}, {"text_idx": "#000007", "text": "Handi enda isiklikud lemmikud on allolevad kaks maali."}, {"text_idx": "#000009", "text": "\"Need kaks maali on na\u0308itustel mu lemmikute seas. Osaliselt seepa\u0308rast, et need on taas koos. Algselt oli see kaksikmaal. Kujutlege raamatut, hingedega. Selle sai kokku panna ja lahti vo\u0303tta. U\u0308ks on usutavasti Diego de Guevara portree. Ta oli hispaanlane, aga teenis u\u0308le 40 aasta Burgundia o\u0303ukonnas,\" ra\u0308a\u0308kis Hand."}, {"text_idx": "#000010", "text": "\"Teine on loomulikult Madonna lapsega. Diego imetleb Madonnat ja last. Maalid mo\u0303juvad, sest kui need kokku panna, on na\u0308ha Diego austavat z\u030cesti Madonna poole po\u0308o\u0308rdudes. Lisaks saab maale vaadates selgeks, et idamaine vaip Madonna poolel ja\u0308tkub Diego poolel, u\u0308hendades maalid,\" lisas Hand."}, {"text_idx": "#000011", "text": "\"Selle ko\u0303rval on imeline karusnahkse krae struktuur. Ilmselt on see ilvesenahk. Meisterlik to\u0308o\u0308. Lisaks on Diego ko\u0303ige inimlikum tegelane minu kollektsioonis. Selle kohta puudub so\u0303na, aga see on melanhoolne su\u0308gav tunne, mis on renessansiaegse portree puhul erakordne, kust see ka pa\u0308rit pole,\" ja\u0308tkas Hand."}, {"text_idx": "#000012", "text": "Maalid jo\u0303uavad muuseumidesse mitmel moel. U\u0308ks na\u0308ituse maalidest on kingitus muuseumi asutajalt Andrew Mellonilt. Teised maalid osteti oksjonitelt. \"Neitsi Maarja taevaminek\" osteti ilmselt oksjonilt 1960ndatel."}, {"text_idx": "#000013", "text": "Julgeolekueksperdist kunstiso\u0303bra Jim Townsendi vaimustas nende maalide va\u0308ike, lausa kompaktne suurus. \"Teisiso\u0303nu, nende mo\u0303o\u0303dud ja mastaabid, see ha\u0308mmastas mind. Maalid olid va\u0308ikesed, ta\u0308is pinget. Need jutustasid lugu kunstnikust, kelles oli palju inimlikkust. Sa vaatad tema maalitud inimestele na\u0308kku ja na\u0308ed neis inimlikkust, realismi. Mo\u0303nda neist na\u0308gudest olen na\u0308inud Tallinna ta\u0308navail ko\u0303ndimas,\" ra\u0308a\u0308kis Townsend."}, {"text_idx": "#000014", "text": "Townsend ma\u0308rkis, et kui vaatas neid maale ja ja\u0308lgis maalidel olevate inimeste silmi, oli tal tunne, nagu ta la\u0308heks ajas tagasi. \"Ajastu, milles kunstnik maalis, on nii kauge minevik, et meil on kadunud sellega kontakt. Ma olen alati armastanud Euroopa ja Balti riikide ajalugu. Siia na\u0308itusele tulles ja neid maale vaadates liigun tagasi sellesse aega, ta\u0308nu nende maalide realismile. See kunstnik ei tegelenud idealistlike teemadega. Ta ei maalinud inimesi sellisena, nagu nemad seda tahtsid. Usutavasti u\u0308tles ta inimestele, et maalib neid nii, nagu maailm neid na\u0308eb.\""}, {"text_idx": "#000016", "text": "\"Kuigi renessansiaja kunstnikud kogu aeg ra\u0308ndasid, ei teinud keegi seda nagu tema. Ta ra\u0308ndas Tallinnast Bruggesse, Hispaaniasse, Kopenhaagenisse, Bru\u0308sselisse, siis tagasi Tallinna. Ta oli koguaeg teel. Usun, et po\u0303hjuseks oli suur no\u0303udlus tema ja\u0308rele,\" lisas Hand."}, {"text_idx": "#000017", "text": "Townsend olnud kuulnud, et Sittow oli 15-aastane, kui Eestist Hollandisse o\u0303ppima la\u0308ks. \"Vaid 15-aastane ra\u0308ndas sel ammusel ajal nii kaugele. Ta ei kihutanud autoga kiirteel! Ei lennanud u\u0308hest pealinnast teise. Ilmselt pidi ta so\u0303itma hobusega. 15-aastase jaoks on see vapper tegu. Siis 23-aastasena oli ta Hispaanias. Sama ha\u0308sti kui teises maailma otsas, tolle aja Euroopa mo\u0303istes,\" so\u0303nas Townsend."}, {"text_idx": "#000019", "text": "Aga ikkagi, miks avati na\u0308itus just Washingtoni rahvusgaleriis?"}, {"text_idx": "#000020", "text": "\"Eks osaliselt on po\u0303hjus see, et temalt on mo\u0303ned suurepa\u0308rased maalid. Kaks maali on koguni Detroitist. Na\u0308ete neid na\u0308itusel. Teine po\u0303hjus on, et hea na\u0308itus tekitab inimestes huvi. Nad tulevad vaatama. Hea na\u0308itus tekitab ise enda vastu huvi,\" selgitas Hand. \"Samas on see esimene Michel Sittowi monograafiline na\u0308itus. Sellist pole varem olnud. Oleme u\u0308sna rahul ja uhked, et see on siin Washingtonis ja la\u0308heb edasi Tallinna.\""}, {"text_idx": "#000021", "text": "Townsend ma\u0308rkis sama ku\u0308simuse selgituseks, et rahvusgalerii on ameeriklastele omaette kunstiaare, kus nad na\u0308itavad oma aardeid. \"Et Eestil on Ameerikas nii kuulsas hoones oma koht, et kogu maailmast pa\u0308rit maalide seas on Eestil oma ruum, mille seinad on ta\u0308is kauneid va\u0308ga va\u0308ikeseid maale, mis on u\u0308limalt inimlikud ja va\u0308ga realistlikud, selle u\u0308le olen va\u0308ga uhke ja ka eestlased peaksid uhkust tundma.\""}, {"text_idx": "#000030", "text": "Niguliste kiriku 16. sajandil tehtud kannatusaltar viiakse Washingtoni"}, {"text_idx": "#000031", "text": "Washingtonis avatakse Eestist pa\u0308rit maailmakuulsa kunstniku na\u0308itus"}, {"text_idx": "#000040", "text": "Pa\u0308rli: \"Kultuuristuudio. Arutelu\" pu\u0308u\u0308ab tegeleda nii aktuaalsete kui ka ajatumate teemadega"}, {"text_idx": "#000047", "text": "Marja-Liisa Plats: la\u0308henen pildiraamatu illustreerimisele nagu rez\u030cisso\u0308o\u0308r"}, {"text_idx": "#000048", "text": "Joonas Hellerma: kogemus aitab, aga teisalt ka ohustab sind"}, {"text_idx": "#000051", "text": "Lennusadamas on Eesti viljakaima kaptenipiltide maalija to\u0308o\u0308de na\u0308itus"}, {"text_idx": "#000060", "text": "Galerii: loodusmuuseumi na\u0308itusel saab enne metsa minemist endale seened selgeks teha"}, {"text_idx": "#000065", "text": "Arvustus. Panfilovi hu\u0308pnotiseeriv teena\u0308itaja alateadvusesse"}]